CELEX: 62010CA0218
Language: fi
Date: 2012-01-26 00:00:00
Title: Asia C-218/10: Unionin tuomioistuimen tuomio (ensimmäinen jaosto) 26.1.2012 (Finanzgericht Hamburgin (Saksa) esittämä ennakkoratkaisupyyntö) — ADV Allround Vermittlungs AG, selvitystilassa v. Finanzamt Hamburg-Bergedorf (Arvonlisävero — Kuudes direktiivi — 9, 17 ja 18 artikla — Palvelujen suorituspaikan määritteleminen — Henkilöstön käytettäväksi asettamisen käsite — Itsenäiset työntekijät — Tarve varmistaa palvelujen suorittamisen samanlainen arviointi palvelujen suorittajan ja palvelujen vastaanottajan kohdalla)

10.3.2012   
            
            
               FI
            
            
               Euroopan unionin virallinen lehti
            
            
               C 73/2
            
         Unionin tuomioistuimen tuomio (ensimmäinen jaosto) 26.1.2012 (Finanzgericht Hamburgin (Saksa) esittämä ennakkoratkaisupyyntö) — ADV Allround Vermittlungs AG, selvitystilassa v. Finanzamt Hamburg-Bergedorf
   (Asia C-218/10) (1)
   
   (Arvonlisävero - Kuudes direktiivi - 9, 17 ja 18 artikla - Palvelujen suorituspaikan määritteleminen - Henkilöstön käytettäväksi asettamisen käsite - Itsenäiset työntekijät - Tarve varmistaa palvelujen suorittamisen samanlainen arviointi palvelujen suorittajan ja palvelujen vastaanottajan kohdalla)
   2012/C 73/02
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Hamburg
   
      Pääasian asianosaiset
   
   
      Kantaja: ADV Allround Vermittlungs AG, selvitystilassa
   
      Vastaaja: Finanzamt Hamburg-Bergedorf
   
      Oikeudenkäynnin kohde
   
   Ennakkoratkaisupyyntö — Finanzgericht Hamburg — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 9 artiklan 2 kohdan e alakohdan kuudennen luetelmakohdan, 17 artiklan 1 kohdan, 2 kohdan a alakohdan ja 3 kohdan a alakohdan sekä 18 artiklan 1 kohdan a alakohdan tulkinta — Sellaisen suorituksen verotuksellisen liittymäkohdan määrittäminen, jossa palvelun vastaanottajan käytettäväksi asetetaan itsenäinen henkilöstö, joka ei työskentele palvelun suorittajan palveluksessa palkattuna työntekijänä — Henkilöstön käsite — Tarve varmistaa, että liiketoimen arvonlisäverovelvollisuutta arvioidaan samalla tavalla palvelujen suorittajan ja palvelujen vastaanottajan kohdalla
   
      Tuomiolauselma
   
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 9 artiklan 2 kohdan e alakohdan kuudetta luetelmakohtaa on tulkittava siten, että tässä säännöksessä tarkoitettu käsite ”henkilöstön asettaminen käytettäväksi” kattaa myös itsenäisen henkilöstön, joka ei ole palvelun suorittavan elinkeinonharjoittajan palveluksessa palkattuna työntekijänä, käytettäväksi asettamisen.
            
         
               2)
            
            
               Kuudennen direktiivin 77/388 17 artiklan 1 kohtaa, 2 kohdan a alakohtaa, 3 kohdan a alakohtaa ja 18 artiklan 1 kohdan a alakohtaa on tulkittava siten, että niissä ei velvoiteta jäsenvaltioita laatimaan sisäisiä prosessioikeuden sääntöjään siten, että niillä varmistetaan, että palvelujen suorittamisen verollisuutta ja siitä maksettavaa arvonlisäveroa arvioidaan yhdenmukaisesti palvelujen suorittajan ja palvelujen vastaanottajan kohdalla, vaikka eri veroviranomaiset ovat niiden osalta toimivaltaisia. Näissä säännöksissä kuitenkin velvoitetaan jäsenvaltiot toteuttamaan tarvittavat toimenpiteet arvonlisäveron kantamisen oikeellisuuden ja verotuksen neutraalisuuden periaatteen noudattamisen varmistamiseksi.
            
         
      (1)  EUVL C 221, 14.8.2010.